નવીદિલ્હી, તા.૧૨: ૧૩ જુલાઇએ આંશિક સૂર્યગ્રહણ અને ૨૭ જુલાઇએ સદીનું સૌથી લાંબું ૧ કલાક ૪૩ મિનિટનું સંપૂર્ણ ચંદ્રગ્રહણ થશે. ૨૭ જુલાઇનું ચંદ્રગ્રહણ અવકાશની મહત્વની ઘટના છે. સૂર્યગ્રહણ વિશ્વનાં જૂજ ક્ષેત્રોમાં જોવા મળશે, પરંતુ ચંદ્રગ્રહણ મોટા ભાગના દેશોમાં જોઇ શકાશે. સદીના સૌથી લાંબા ચંદ્રગ્રહણને અવકાશ દર્શનની મહત્વની ઘટના ગણવામાં આવે છે. રાતે ૧૦.૪૨ વાગ્યે ચંદ્રના પડછાયાની શરૂઆત થશે. પૂર્ણ ગ્રહણ ૨૭મીની મધરાત પછી ૧.૦૦ વાગ્યાથી ૨.૪૩ વાગ્યા સુધી રહેશે.